ai4bharat/Pralekha huggingface dataset:
कार्मिक, सार्वजनिक तक्रार आणि निवृत्ती वेतन मंत्रालय
हरियाणातील गुरुग्राम येथे आज झालेल्या जी-20 राष्ट्रांच्या पहिल्या भ्रष्टाचार विरोधी कार्यगटाच्या बैठकीत, फरारी आर्थिक गुन्हेगारांचे जलद प्रत्यार्पण आणि मालमत्ता जप्त करण्यासाठी जी-20 राष्ट्रांना बहुपक्षीय कारवाई करण्याचे भारताचे आवाहन
अतिश्रीमंत व्यक्तींनी केलेल्या फसवणुकीमुळे, सुमारे 272 अब्ज अमेरीकी डॉलर्सचे नुकसान झालेल्या सार्वजनिक क्षेत्रातील बँकांना सुमारे 180 अब्ज अमेरीकी डॉलर्सची मालमत्ता सक्तवसुली संचालनालयाने हस्तांतरित केली : डॉ जितेंद्र सिंह
नवी दिल्ली, 1 मार्च 2023
हरियाणातील गुरुग्राम येथे आज जी20 राष्ट्रांची पहिली भ्रष्टाचार विरोधी कार्यगटाची बैठक झाली. भारताने यात जी-20 राष्ट्रांना फरारी आर्थिक गुन्हेगारांचे जलद प्रत्यार्पण आणि देशांतर्गत तसेच परदेशातील मालमत्तेची वसुली करण्यासाठी बहुपक्षीय कृती अवलंबण्याचे आवाहन केले.
पंतप्रधान नरेंद्र मोदी यांनी विकसित भारतासाठी भ्रष्टाचाराबाबत शून्य सहिष्णुतेची प्रशासकीय परिसंस्था विकसित करण्याची कल्पना मांडली आहे असे केंद्रीय राज्यमंत्री  विज्ञान आणि तंत्रज्ञान; राज्यमंत्री  पृथ्वी विज्ञान; पीएमओ, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंह यांनी उद्घाटनपर भाषणात सांगितले.सह-अध्यक्ष इटली समवेत आयोजित बैठकीत ते बोलत होते.
अतिश्रीमंत व्यक्तींनी केलेल्या फसवणुकीमुळे, सुमारे 272 अब्ज अमेरीकी डॉलर्सचे नुकसान झालेल्या सार्वजनिक क्षेत्रातील बँकांना सुमारे 180 अब्ज अमेरीकी डॉलर्सची मालमत्ता सक्तवसुली संचालनालयाने हस्तांतरित केली आहे अशी माहिती डॉ जितेंद्र सिंह यांनी प्रसारमाध्यमांना दिली.
देश आणि परदेशातील गुन्ह्यांमधून जमवलेले उत्पन्न वेगाने जप्त करण्यासाठी यंत्रणा मजबूत केल्यास गुन्हेगारांना त्यांच्या मायदेशी परत जाण्यास भाग पाडले जाईल असा भारताचा दृष्टिकोन असा आहे असे डॉ जितेंद्र सिंह यांनी जी-20 प्रतिनिधींना सांगितले.
अधिक गुंतागुंतीच्या तसेच एफईओ संबंधित प्रकरणांमध्ये प्रगती करण्यात अडथळे निर्माण करणाऱ्या प्रकरणात, उत्तम समन्वय, न्यायालयीन प्रक्रिया सुव्यवस्थित करण्यासाठी खटले वेळेवर निकाली काढणे आणि संबंधित मालमत्तेची वसुली यासाठी द्विपक्षीय समन्वयापेक्षा बहुपक्षीय कृतीची आवश्यकता आहे असे डॉ जितेंद्र सिंह म्हणाले.
जागतिक आर्थिक सहकार्याचा प्राथमिक मंच म्हणून जी 20 ने भ्रष्टाचाराच्या संकटाशी लढा देण्यासाठी जागतिक प्रयत्नांचे नेतृत्व करण्याची जबाबदारी स्वीकारली पाहिजे असे डॉ जितेंद्र सिंह म्हणाले. 2010 मध्ये स्थापना झाल्यापासून, जी 20 भ्रष्टाचार प्रतिबंधक कार्य गट  सर्व प्रकारच्या भ्रष्टाचाराचे निराकरण करण्यात आघाडीवर आहे, असेही ते म्हणाले.
“एक सुरक्षित आणि सुरक्षित जग ही आपली सामायिक जबाबदारी आहे. चांगल्या शक्ती सहकार्य करतात तेव्हा गुन्हेगारी शक्ती कार्य करू शकत नाहीत. ” असे पंतप्रधान मोदींनी अनेक प्रसंगी सांगितले आहे याची आठवण डॉ जितेंद्र सिंह यांनी करून दिली.
सर्व राज्य पक्षांनी भ्रष्टाचाराविरुद्ध समान दृढनिश्चय प्रतिबिंबित करणे महत्त्वाचे आहे. भ्रष्टाचार रोखण्यासाठी आणि त्याच्याशी लढा देण्याच्या ठोस उद्देशाने भारताच्या अध्यक्षतेखाली आणि इटलीच्या सह-अध्यक्षतेखाली भ्रष्टाचार विरोधी कार्यगट तयार होईल, असा विश्वास त्यांनी भाषणाचा समारोप करताना व्यक्त केला.
S.Bedekar/V.Ghode/P.Malandkar
(Visitor Counter : 97
राष्ट्रपती कार्यालय
संविधान दिनाच्या उद्घाटनानिमित्त राष्ट्रपती राम नाथ कोविंद यांचे भाषण
नवी दिल्ली , 26 नोव्हेंबर 2020
संविधान दिनाच्या निमित्ताने तुमच्याशी संवाद साधताना मला आनंद होत आहे. तुमच्या सर्वांशी वैयक्तिकरित्या संवाद साधण्यात मला अधिक आनंद झाला असता, परंतु साथीच्या रोगाने आपल्यावर बंधन घातले आहे.
आज आपली घटना स्वीकारल्याला 71 वर्ष पूर्ण झाली आहेत. 1979 पासून सर्वोच्च न्यायालय बार असोसिएशनच्या आवाहनावरून कायदे तज्ञ दरवर्षी 26 नोव्हेंबर हा दिवस ‘कायदा दिन’ म्हणून साजरा करत होते. 2015 मध्ये बाबासाहेब आंबेडकर यांच्या 125 व्या जयंतीनिमित्त सरकारने 26 नोव्हेंबर हा संविधान दिन म्हणून साजरा करण्याचा निर्णय घेतला.
आमच्या स्वातंत्र्य चळवळीतील ज्येष्ठ दूरदर्शी नेत्यांनी आमच्या राज्यघटनेचे दस्तऐवज तयार केले आहेत. ते लोकांच्या वतीने व्यापक प्रमाणात राष्ट्राचे सामूहिक भवितव्य लिहित आहेत याची त्यांना जाणीव होती. संविधान सभेच्या वादविवादात लोकांनी देखील आपली रुची दर्शविली होती. नोंदीनुसार, जवळपास तीन वर्षांच्या कालावधीत 53,000 पेक्षा जास्त नागरिक अभ्यागतांच्या गॅलरीत बसले आणि त्यांनी वादविवाद पाहिले.
बंधू आणि भगिनींनो,
आमची राज्यघटना सर्वात मोठे दस्तऐवज असल्याचे म्हटले जाते. परंतु नंतर, संविधान सभा अध्यक्ष राजेन बाबूंनी विचार केला की, यामधील तरतुदी योग्यरित्या मांडल्या तर याचा मोठा दस्तावेज असणे ही मोठी समस्या ठरणार नाही. ही भावना प्रस्तावनेमध्ये सुंदरपणे मांडली आहे. केवळ पंच्याऐंशी शब्दांत, स्वातंत्र्यलढ्यास चालना देणारी मूळ मूल्ये स्पष्ट केली आहेत.
प्रस्तावनेला राज्यघटनेचा गाभा म्हणून पाहिले जाते आणि त्याच्या मुळाशी न्याय, स्वातंत्र्य, समानता आणि बंधुत्व ही काही मूल्ये आहेत. मसुदा समितीचे अध्यक्ष म्हणून डॉ. आंबेडकर यांनी त्यांच्या समारोप भाषणात त्यांचे महत्त्व विशद केले आहे.
बंधू आणि भगिनींनो,
या उदात्त आदर्शांना आपल्या जीवनशैलीत सामावून घेणे हे आपले प्रमुख कार्य आहे.
सर्वांसाठी न्यायप्रक्रिया सुगम्य होणे हे कार्य निश्चितच प्रगतीपथावर सुरु आहे. यामार्गात अनेक अडथळे आहेत, आणि यातील सर्वात मोठा अडथळा म्हणजे शुल्क.
आणखी एक अडथळा म्हणजे भाषा आणि मला आनंद वाटतो की उच्च न्यायपालिकेने अधिकाधिक प्रादेशिक भाषांमध्ये आपले निर्णय उपलब्ध करण्यास सुरुवात केली आहे.
दुसरीकडे अनेक निराकरणे/उपाययोजना देखील आहेत. तंत्रज्ञान हे त्यापैकी अग्रगण्य म्हणून उदयास येत आहे. मला हे पाहून आनंद झाला की सर्वोच्च न्यायालयाने तांत्रिक उपायांचा वापर करून साथीच्या आजाराच्या काळात देखील न्याय दानाचे कार्य चालूच ठेवले आहे.
बंधू आणि भगिनींनो,
या प्रसंगी आपण उदात्त आदर्शांना आपल्या जीवनाचा भाग बनवण्याच्या कार्यावर अधिक विचार करूया.
बंधू आणि भगिनींनो,
सर्वोच्च न्यायालयाने आपल्या उच्च गुणवत्तेसाठी आणि उच्च आदर्शांसाठी नावलौकिक मिळविला आहे. मला विश्वास आहे की हे न्यायालय नेहमीच न्यायाचे मुख्य केंद्र राहील.
मला माझे विचार मांडण्याची संधी दिल्याबद्दल मी तुमचा आभारी आहे संविधान दिनाच्या सर्वांना शुभेच्छा.
जय हिंद!
M.Chopade/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
पंतप्रधान कार्यालय
अजमेर शरीफ दर्गा इथल्या उर्सच्या वेळी अर्पण करण्यासाठी पंतप्रधानांनी चादर भेट म्हणून दिली
नवी दिल्ली, 24 जानेवारी 2023
पंतप्रधान नरेंद्र मोदी यांनी आज अजमेर शरीफ दर्गा इथल्या ख्वाजा मोईनुद्दीन चिश्ती यांच्या उर्स मध्ये अर्पण करण्यासाठी चादर भेट म्हणून दिली.
पंतप्रधानांनी ट्वीट केले आहे:
"अजमेर शरीफ दर्गा येथील ख्वाजा मोईनुद्दीन चिश्ती यांच्या उर्स मध्ये अर्पण करण्यासाठी चादर सुपूर्द केली."
S.Kane/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
युवा व्यवहार आणि क्रीडा मंत्रालय
कोविड-19 ची लागण झालेल्या उच्च कामगिरी करणाऱ्या खेळाडूंना पुन्हा खेळण्यासाठी भारतीय क्रीडा प्राधिकरणाने मार्गदर्शक प्रणाली केली जारी
नवी दिल्ली, 3 ऑक्टोबर 2020
प्रत्येक खेळाडूच्या तंदुरूस्तीचा विचार करून कोविड-19 ची लागण झालेल्या उच्च कामगिरी करणाऱ्या खेळाडूंना पुन्हा खेळण्यासाठी प्रारंभ करताना कोणती काळजी घेतली पाहिजे, हे निश्चित करून भारतीय क्रीडा प्राधिकरणाने मार्गदर्शक प्रणाली जारी केली आहे. काही खेळाडूंना प्रशिक्षण केंद्रावर कोविड-19 ची बाधा झाल्याचे लक्षात आले आहे.
या मार्गदर्शन सूचनांनुसार जीआरटीपी म्हणजेच आजारानंतर पुन्हा प्रारंभ करणाऱ्या खेळाडूंसाठी काही गोष्टींचे पालन करावे लागणार आहे. तसेच कोविडमधून बरे झालेल्या खेळाडूंच्या आरोग्याकडे तसेच त्यांच्या खेळातल्या प्रगतीकडे प्रशिक्षकांनाही लक्ष ठेवण्यास सांगण्यात आले आहे.
कोविड-19 प्रकरणांप्रमाणे या मार्गदर्शन सूचनांचे तीन विभागामध्ये वर्गीकरण करण्यात आले आहे.
- पहिला गट- कोविड -19 चाचणी सकारात्मक आणि लक्षणे न दिसणारी 
- दुसरा गट - कोविड -19 चाचणी सकारात्मक आणि दीर्घकाळ आजारपण असलेले 
- तिसरा गट - कोविड -19 चाचणी सकारात्मक आणि ‘जीआरटीपी’साठी प्रगतिपथावर असलेले 
या नवीन मार्गदर्शक नियमांनुसारच सर्व क्रीडापटूंना प्रशिक्षण देण्याची जबाबदारी भारतीय क्रीडा प्राधिकरणाच्या अधिकारी वर्गाकडे सोपविण्यात आली आहे.
एसएआयने खेळाडूंच्या तंदुरूस्तीसाठी प्रत्येक केंद्रांवर वैद्यकीय मदत देवू केली आहे. तसेच कोरोनाचा प्रसार होवू नये म्हणून आवश्यक त्या उपाय योजना केल्या आहेत. तसेच वैद्यकीय आणि निमवैद्यकीय तज्ञांची नियुक्ती प्रत्येक केंद्रांवर करण्यात आली आहे.
प्रत्येक केंद्रांवरच्या नियुक्त वैद्यकीय अधिकाऱ्यांनी खेळाडूंची वेळोवेळी तपासणी करून जीआरटीपी प्रगतीसंदर्भामध्ये स्पष्टीकरण सुनिश्चित करण्याचे निर्देशही देण्यात आले आहेत.
प्रशिक्षकांनी कोविडबाधित खेळाडूंच्या आरोग्याचा विचार करून 50 टक्क्यांपर्यंत शारीरिक कसरती करून घ्याव्यात तसेच लक्षणे न दिसणाऱ्या खेळाडूंनाही सात दिवस किती प्रमाणात प्रशिक्षण द्यावे, याच्या सूचना देण्यात आल्या आहेत.
वैद्यकीय आणि इतर वैद्यकीय कर्मचारी वर्गाला खेळाडूच्या प्रगतीची नियमित देखरेख ठेवण्याचा सल्ला देण्यात आला आहे.
व्यायामाच्या सत्रापूर्वी, मधल्या काळात आणि नंतरही खेळाडूंचे परीक्षण करण्यास सांगण्यात आले आहे. जर खेळाडूंमध्ये आजाराची कोणतीही लक्षणे आढळल्यास तातडीने पुढील तपासासाठी वैद्यकीय अहवाल देण्याची सूचना करण्यात आली आहे.
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
सांस्कृतिक मंत्रालय
‘अंतराळ आणि अणुऊर्जा क्षेत्रात भारत’ या विषयावरची राष्ट्रीय परिषद 16 सप्टेंबरला मुंबईत होणार
मुंबई, 13 सप्टेंबर 2019
‘अंतराळ आणि अणुऊर्जा क्षेत्रात भारत’ या विषयावरची राष्ट्रीय परिषद येत्या 16 सप्टेंबरला मुंबईतल्या नेहरू विज्ञान केंद्रात होणार आहे. भारतीय अंतराळ कार्यक्रमाचे जनक आणि भारतीय अंतराळ संशोधन संस्थेचे संस्थापक डॉ. विक्रम साराभाई यांच्या 100 व्या जयंतीनिमित्त ही परिषद आयोजित करण्यात आली आहे. नेहरू सेंटर, नॅशनल सेंटर फॉर सायन्स कम्युनिकेटर्स नॅशनल एज्युकेशन सोसायटी यांच्या विद्यमाने ही परिषद होणार आहे. नॅशनल सेंटर फॉर सायन्स कम्युनिकेटर्सचे अध्यक्ष ए.पी.जयरामन्, सरचिटणीस सुहास नाईक-साटम, नेहरू विज्ञान केंद्राचे संचालक शिवप्रसाद खेनेड यांनी आज मुंबईत घेतलेल्या संयुक्त पत्रकार परिषदेत ही माहिती दिली.
डॉ. विक्रम साराभाई यांच्या सन्मानार्थ चांद्रयान-2 मोहिमेतल्या लॅण्डरला विक्रम हे नाव देण्यात आल्याचे खेनेड यांनी सांगितले.
डॉ. साराभाई यांनी प्रथम विज्ञानात व्यवस्थापन आणले. विज्ञानाबरोबरच अर्थव्यवस्थेला मदत आणि रोजगार निर्मितीवरही त्यांचा रोख होता असे जयरामन म्हणाले.
डॉ. साराभाई यांच्यासोबत काम केलेले किंवा त्यांना व्यक्तीश: ओळखणारे मान्यवर या राष्ट्रीय परिषदेत सहभागी होणार आहेत. डॉ. साराभाई यांच्या कन्या मल्लिका साराभाई याही आपल्या पित्याविषयीच्या आठवणी सांगणार आहेत.
या परिषदेबरोबरच इस्रोचे प्रदर्शनही 15,16 आणि 17 या सप्टेंबरला जनतेला पाहता येणार आहे. डॉ. विक्रम साराभाई यांच्या जीवनावरचा चित्रपटही परिषदेनंतर प्रदर्शित केला जाईल.
B.Gokhale/N.Chitale/P.Kor
(Visitor Counter : 108
अर्थ मंत्रालय
आपत्कालीन कर्ज हमी योजने अंतर्गत 1 लाख कोटी रुपयांहून अधिकची कर्जे वितरीत
नवी दिल्ली, 20 ऑगस्ट 2020
100% आपत्कालीन कर्ज हमी योजना  या भारत सरकारचे पाठबळ असलेल्या योजने अंतर्गत सार्वजनिक आणि खासगी क्षेत्रातील बँकांनी 18 ऑगस्ट 2020 पर्यंत 1.5 लाख कोटी रुपयांपेक्षा जास्त कर्जे मंजूर केली आहेत. यापैकी 1 लाख कोटींची कर्जे याआधीच वितरित झाली आहेत. ECLGS म्हणजेच आपत्कालीन कर्ज हमी योजना ही आत्मनिर्भर भारत योजनेचा भाग म्हणून सरकारने घोषित केली होती. covid-19 लॉकडाऊनमुळे होणारी प्रचंड हानी आटोक्यात आणण्यासाठी विविध क्षेत्राला खास करून लघु, सूक्ष्म व मध्यम क्षेत्रातील उद्योगांंना कर्ज पुरवणे अशी ही योजना आहे.
सार्वजनिक आणि खाजगी क्षेत्रातल्या बँकांनी मंजूर केलेल्या संपूर्ण कर्जांचे तपशील खालीलप्रमाणे:
आपत्कालीन कर्ज हमी योजने अंतर्गत सार्वजनिक क्षेत्रातील बँकांनी  76,044.44 कोटीं रुपयांची कर्जे मंजूर केली. त्यापैकी 56,483.41 कोटी रुपयांची कर्जे याआधीच वितरित झाली आहेत. तर खाजगी क्षेत्रातील बँकांनी 74,715.02 कोटी रुपयांची कर्जे मंजूर केली, त्यापैकी 45,762.36 कोटी रुपयांची कर्जे याआधीच वितरित झाली आहेत.
कर्ज देणाऱ्या आघाडीच्या बँका म्हणजे भारतीय स्टेट बँक, कॅनरा बँक, पंजाब नॅशनल बँक , बँक ऑफ इंडिया, युनियन बँक ऑफ इंडिया आणि एचडीएफसी बँक या होत.
सार्वजनिक क्षेत्रातील 12 बँकांनी मंजूर आणि वितरित केलेल्या कर्जाचा तपशील खालीलप्रमाणे:
आपत्कालिन कर्ज हमी योजने अंतर्गत सार्वजनिक क्षेत्रातील बँकांनी मंजूर आणि वितरित केलेल्या कर्जांचा राज्य निहाय तपशील खालीलप्रमाणे:U.Ujgare/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारतात 81 दिवसांनंतर 60,000 पेक्षा कमी दैनंदिन कोरोना रुग्णांची नोंद ; गेल्या 24 तासात आढळले 58,419 नवे कोरोना रुग्ण
महत्वपूर्ण सुधारणेनुसार, भारतात 81 दिवसांनंतर 60,000 पेक्षा कमी दैनंदिन कोरोना रुग्णांची नोंद झाली. गेल्या 24 तासात 58,419 नवे कोरोना रुग्ण आढळले. दैनंदिन नवे कोविड -19 रुग्ण आढळण्याच्या संख्येत सातत्याने घट होत आहे. सलग 13 व्या दिवशी 1 लाखापेक्षा कमी दैनंदिन नव्या रुग्णांची नोंद झाली. केंद्र आणि राज्ये / केंद्रशासित प्रदेशांच्या निरंतर आणि एकत्रित प्रयत्नांचा हा परिणाम आहेत.
भारतात सक्रिय रुग्ण संख्येतही सातत्याने घट होताना दिसत आहे. देशात सक्रिय रुग्णसंख्या आज 7,29,243 आहे.
गेल्या 24 तासांत सक्रिय रुग्णसंख्येत 30,776 रुग्णांची निव्वळ घट झाली असून देशात नोंद झालेल्या एकूण कोरोना रुग्ण संख्येच्या तुलनेत हे प्रमाण 2.44% आहे.
बहुतांश लोक कोविड -19 संसर्गातून बरे होत आहेत, सलग 38 दिवस भारतात दैनंदिन नवीन कोरोना रुग्णांपेक्षा बरे होणाऱ्यांची संख्या अधिक आहे.
गेल्या 24 तासात नोंदविण्यात आलेल्या दैनंदिन रुग्ण संख्येच्या तुलनेत 29 हजारांहून अधिक  रुग्ण कोरोनातून बरे झाले.
महामारीच्या सुरूवातीपासूनच संक्रमित लोकांपैकी, 2,87,66,009 जण यापूर्वीच कोविड--19 मधून बरे झाले आहेत.आणि गेल्या 24 तासात 87,619 रुग्ण कोरोनातून बरे झाले आहेत. रुग्ण बरे होण्याचे एकूण प्रमाण 96.27%असून हे प्रमाण सतत वाढीचा कल दर्शवत आहेत
संपूर्ण देशभरात चाचणी क्षमतेत मोठ्या प्रमाणात वाढ झाली असून गेल्या 24 तासांत देशात एकूण 18,11,446 चाचण्या करण्यात आल्या.भारतात आतापर्यंत एकूण 39.10 कोटी  चाचण्या करण्यात आल्या आहेत.
देशभरात एकीकडे चाचण्या वाढविण्यात आल्या आहेत , तर दुसरीकडे साप्ताहिक रुग्णसंख्येत सतत घट दिसून येत आहे. साप्ताहिक पॉझिटिव्हिटी दर सध्या 3.43% आहे तर दैनंदिन पॉझिटिव्हिटी दर आज 3.22% आहे. गेले सलग 13 दिवस हा दर 5% पेक्षा कमी राहिला आहे.
आज सकाळी 7 वाजेपर्यंत प्राप्त तात्पुरत्या माहितीनुसार, आतापर्यंत 37,91,686 लसीकरण सत्रांच्या माध्यमातून लसीच्या एकूण 27,66,93,572 मात्रा देण्यात आल्या. गेल्या 24 तासात लसीच्या एकूण 38,10,554 मात्रा देण्यात आल्या.
वाणिज्य आणि उदयोग मंत्रालय
गेल्या तीन वर्षांत सरकारी ई- बाजारपेठेतील  खरेदी दसपटीने वाढली: केंद्रीय वाणिज्य आणि उद्योग मंत्री पीयूष गोयल
बदलाचे उत्प्रेरक ठरलेल्या जेमच्या सर्व भागधारकांची गोयल यांनी केली प्रशंसा
देशाच्या सार्वजनिक खरेदीच्या क्षेत्रात स्थित्यंतरे घडवण्यासाठी जेम पुरस्कार विजेत्यांनी केलेल्या प्रयत्नांचे गोयल यांनी केले कौतुक
नवी दिल्ली, 27 जून 2023
गेल्या तीन वर्षांत सरकारी ई-बाजारपेठेतील  खरेदी दसपटीने वाढल्याचे केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल यांनी सांगितले. बदलाचे उत्प्रेरक ठरलेल्या जेमच्या सर्व भागधारकांची गोयल यांनी प्रशंसा केली. नवी दिल्लीत जेमने आयोजित केलेल्या 'क्रेता- विक्रेता गौरव सन्मान समारोह 2023' मध्ये ते काल बोलत होते. देशाच्या सार्वजनिक खरेदीत स्थित्यंतरे घडवण्यासाठी जेम पुरस्कार विजेत्यांनी केलेल्या प्रयत्नांचे आणि दिलेल्या योगदानाचे गोयल यांनी कौतुक केले.
तंत्रज्ञान आणि विश्लेषणाच्या माध्यमातून पंतप्रधान नरेंद्र मोदी यांच्या दृष्टिकोनातील एकत्रित, पारदर्शक आणि कार्यक्षम खरेदी प्रणाली आत्मसात करण्यासाठी जेम प्रयत्नशील असल्याचे गोयल यांनी सांगितले. गेल्या सात वर्षांत जेमने व्यापक स्तरावर वृद्धीचा लाभ घेतला आहे आणि बहुआयामी वाढ साध्य केली आहे, असे त्यांनी सांगितले. 2022-23 या आर्थिक वर्षात जेम या सरकारी पोर्टलवर वस्तू आणि सेवांची दोन लाख कोटी रूपयांपेक्षा जास्त खरेदी झाली असून ती तीन लाख कोटी रूपयांपेक्षा जास्त होईल, अशी अपेक्षा त्यांनी व्यक्त केली.
या पुरस्कार सोहळ्याला केंद्रीय वाणिज्य आणि उद्योग राज्यमंत्री डॉ. अनुप्रिया पटेल, जेमचे मुख्य कार्यकारी अधिकारी सीईओ, पी.के. सिंग, वरिष्ठ सरकारी अधिकारी आणि उद्योग क्षेत्रातील मान्यवर उपस्थित होते. गोयल आणि अनुप्रिया पटेल यांनी पुरस्कार विजेत्यांचा सत्कार केला.
जेम द्वारे सार्वजनिक खरेदी प्रक्रियेत सरकारी खरेदीदार आणि विक्रेत्यांच्या उत्कृष्ट कामगिरीची दखल घेण्यासाठी ‘क्रेता-विक्रेता गौरव सन्मान समारोह 2023 चे आयोजन केले. हा सोहळा म्हणजे जेमच्या व्यासपीठाचा वापर करून 2022-23 आर्थिक वर्षात खरेदी प्रक्रियेत उत्कृष्ट कामगिरी करणाऱ्या सरकारी खरेदीदार आणि विक्रेत्यांच्या प्रयत्नांची दखल घेण्यासाठी जेमने सुरू केलेला एक उपक्रम आहे.
2022-23 या आर्थिक वर्षात 31 मार्च 2023 पर्यंत जेमने एकूण 2 लाख कोटी रुपयांचे सकल व्यापारी मूल्य  नोंदवले होते. संबंधित सहभागींच्या पाठिंब्यामुळे जेम पोर्टल सुरू झाल्यापासून एकत्रितपणे 4.29 लाख कोटी रूपये जीएमव्हीचा टप्पा ओलांडला आहे. जेमवरील एकूण व्यवहारांची संख्याही 1.54 कोटींच्या पुढे गेली आहे. 69,000 पेक्षा जास्त सरकारी खरेदीदार संस्थांच्या विविध खरेदी गरजा जेम पूर्ण करत आहे. पोर्टलमध्ये 11,800+ उत्पादन श्रेणी तसेच 280+ पेक्षा जास्त सेवा श्रेणी आहेत. विविध अभ्यासांवर आधारित किमान बचत सुमारे 10% आहे. ती 40,000 कोटी रूपये किमतीच्या सार्वजनिक पैशांच्या बचतीएवढी आहे.S.Kakade/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 58
संरक्षण मंत्रालय
कोविड- 19 विरोधात लढ्यासाठी माजी सैनिक अंशदायी आरोग्य योजने  अंतर्गत लाभार्थींना कुटुंबामागे एका पल्स ऑक्सिमीटरचा किंमत परतावा देण्यास मंजुरी
नवी दिल्ली, 8 जुलै 2020
कोविड-19 रुग्णाच्या आरोग्यविषयक नोंदी करताना रक्तात विरघळलेल्या ऑक्सिजनच्या प्रमाणाचे मापन हा एक महत्वाचा मापदंड आहे. संरक्षण मंत्रालय, माजी सैनिक कल्याण विभाग  यांनी माजी सैनिक अंशदायी आरोग्य योजनेच्या  लाभार्थ्यांनी विकत घेतलेल्या पल्स ऑक्सिमीटरच्या किंमतीचा परतावा देण्याचा निर्णय घेतला आहे.
- माजी सैनिक अंशदायी आरोग्य योजनेचा  लाभार्थी कोविड-19 बाधित असल्याचे चाचणीद्वारे आढळले तर त्यांना आपल्या कुटुंबासाठी एक पल्स ऑक्सिमीटर खरेदी करता येईल. म्हणजेच कुटुंबातील एकापेक्षा जास्त व्यक्ती कोविड बाधित असल्या तरीही त्यांना एकाच पल्स ऑक्सिमीटरच्या खर्चाच्या भरपाईवर दावा सांगता येईल.
- पल्स ऑक्सिमीटरच्या मुळ किंमतीच्या रक्कमेवर दावा करता येईल, आणि ती कमाल रु.1200 एवढी असेल.
S.Thakur/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225
कृषी मंत्रालय
महिला किसान दिवस साजरा
नवी दिल्ली, 15 ऑक्टोबर 2020
कृषी, सहकार आणि शेतकरी कल्याण विभागाने आज व्हिडीओ कॉन्फरन्सिंगच्या माध्यमातून महिला किसान दिवस साजरा केला. केंद्रीय कृषी आणि शेतकरी कल्याण मंत्री नरेंद्र सिंग तोमर यांच्या मार्गदर्शनाखाली झालेल्या कार्यक्रमासाठी राज्यमंत्री पुरुषोत्तम रुपाला, कृषी सचिव संजय अग्रवाल यांची उपस्थिती होती.
पुरुषोत्तम रुपाला आणि यशस्वी महिला शेतकरी आणि महिला उद्योजक यांच्यादरम्यान संवादाचे आयोजन करण्यात आले होते. ‘प्रगतीशील महिला शेतकर्यांच्या प्रेरणादायी कथा’ या ई-पुस्तकाचे आणि दोन व्हिडीओ चित्रफितींचे याप्रसंगी प्रकाशन करण्यात आले.
याप्रसंगी बोलताना पुरुषोत्तम रुपाला म्हणाले, महिला शेतकरी आणि महिला बचतगट ग्रामीण अर्थव्यवस्थेला चालना देण्यासाठी कृषी विकासात महत्वाची भूमिका निभावतात. देशभरातील महिला शेतकऱ्यांना प्रोत्साहित करण्यासाठी महिला शेतकऱ्यांच्या प्रेरणादायक यशोगाथेचे इतर राज्यांनीही अनुकरण करावे, यावर त्यांनी भर दिला. कृषी उत्पादनांचे गावपातळीवर मूल्यवर्धन करुन महिला बचत गट आणि पुरवठा साखळीमार्फत शहराकडे पुरवठा साखळी निर्माण करावी. तसेच मधमाशी पालन, मत्स्यपालन, पोल्ट्री, पशु संवर्धन यात महिला शेतकऱ्यांना मोठा वाव आहे आणि या क्षेत्रातील महिला केंद्री योजनांना प्रोत्साहन देण्याची गरज आहे.
नुकत्याच मंजूर झालेल्या कृषी विधेयकांमुळे ग्रामीण भागाला चालना मिळेल, असे कृषी सचिवांनी सांगितले.
S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 185 कोटी 55 लाख मात्रा देण्यात आल्या आहेत.
भारतातील कोविड सक्रीय रुग्णसंख्या सध्या 11,365
सक्रीय रुग्णसंख्येचे प्रमाण सध्या 0.03% इतके आहे
रोगमुक्ती दर सध्या 98.76%
गेल्या 24 तासांत 1,194 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून
4,25,01,196 झाली आहे
गेल्या 24 तासांत देशभरात 1,150 नव्या कोरोना बाधितांची नोंद झाली
दैनंदिन पॉझिटीव्हिटी दर 
साप्ताहिक पॉझिटीव्हिटी दर 
आतापर्यंत कोविड संसर्ग तपासणीसाठी एकूण 79 कोटी 34 लाख चाचण्या करण्यात आल्या; गेल्या 24 तासांत 4,66,362 चाचण्या करण्यात आल्या.
रस्ते वाहतूक आणि महामार्ग मंत्रालय
परिसंस्था, पर्यावरण आणि विकास यांच्यात समतोल राखायला हवा: नितीन गडकरी यांचे प्रतिपादन
नवी दिल्ली, 16 जून 2022
परिसंस्था, पर्यावरण आणि विकास यांच्यात समतोल राखण्यावर भर द्यायला हवा,असे प्रतिपादन केंद्रीय रस्ते वाहतूक आणि महामार्ग मंत्री नितीन गडकरी यांनी केले आहे.
‘इंडस्ट्रियल डिकार्बोनायझेशन समिट 2022’-2070 पर्यंत कार्बन न्यूट्रॅलिटीसाठी आराखडा संबंधी परिषदेचे उदघाटन करताना ते म्हणाले की, विजेच्या कमतरतेवर मात करण्यासाठी पर्यायी इंधन विकसित करणे आवश्यक आहे.या मुद्द्यांवर विकेंद्रित एकतर्फी दृष्टिकोन देशासाठी लाभदायक नाही, असे गडकरी यावेळी पुढे म्हणाले.
"आगामी काळात आपल्याला आपली अर्थव्यवस्था मजबूत करायची आहे आणि त्याचबरोबर पर्यावरणाचेही संरक्षण करायचे आहे, असे गडकरी म्हणाले. ते म्हणाले, की ग्रीन हायड्रोजनला आमचे प्राधान्य आहे, जैवतंत्रज्ञानाचा वापर करून आपण बायोमासची उत्पादकता वाढवू शकतो आणि बायोमास वापरून आपण बायो-इथेनॉल, बायो-एलएनजी आणि बायो-सीएनजी निर्माण करू शकतो. मिथेनॉल आणि इथेनॉलच्या वापराने प्रदूषण कमी होईल,असेही त्यांनी नमूद केले. गडकरी म्हणाले, की एक केंद्रित आराखडा तयार केला पाहिजे आणि पुरेसे संशोधन केले पाहिजे जेणेकरून आपल्याला आपली आयात कमी करून निर्यात वाढवता येईल.
या संदर्भात सविस्तर माहितीसाठी पुढील संकेतस्थळाच्या लिंकवर क्लिक करून संपूर्ण तपशील पहा.
S.Kane/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
वाणिज्य आणि उदयोग मंत्रालय
व्यवसाय सुरू करणे सुलभ करण्यासाठी सरकार, राज्ये आणि स्थानिक संस्था यांच्यासमवेत काम करत आहे-पीयुष गोयल
नवी दिल्ली, 10 सप्टेंबर 2020
सरकार, राज्ये आणि स्थानिक संस्थांसमवेत विनिमयन करुन व्यवसाय सुरु करणे सुलभ करण्यासंदर्भात काम करत आहे, असे प्रतिपादन केंद्रीय वाणिज्य आणि उद्योगमंत्री पीयुष गोयल यांनी केले. ते आज इंडियन इन्स्टिट्यूट ऑफ फॉरेन ट्रेडच्या विद्यार्थ्यांना संबोधित करत होते. ते म्हणाले, गेल्या पाच वर्षात भारताची स्वतःची व्यवसाय सुलभता क्रमवारीत कमालीची सुधारणा झाली आहे.
भारताच्या विशाल सामर्थ्याविषयी बोलताना गोयल म्हणाले की भारताची वास्तव अद्वितीय विक्री व्यवस्था उच्च प्रतीची, चांगली सेवा आणि चांगले दर आहे. गुणवत्ता आणि स्पर्धात्मकतेसाठी भारताची जगभर ओळख झाली पाहिजे. भविष्याच्या नियोजनात गुणवत्ता हा अविभाज्य घटक आहे. आमचा पारदर्शक किंमती, पारदर्शक व्यापार, मुक्त बाजारपेठ, किंमत नियंत्रणे आणि कोणतीही छुपी सबसिडी नसण्यावर भर आहे.
आत्मनिर्भर भारताची संकल्पना विशद करताना गोयल म्हणाले, भारताने आंतरराष्ट्रीय व्यापार आणि सहभागितेसाठी दरवाजे बंद केली नाहीत. वास्तविक, जागतिक व्यापारात अधिक गुंतवणूकीच्या शोधात व्यापकपणे दरवाजे उघडण्याची संकल्पना आहे. आता भारताला जागतिक स्तरावरील अर्थव्यवस्थांमध्ये सामर्थ्यासह उच्च दर्जाचे उत्पादन खर्च कमी किंमतीत प्रतिस्पर्धी उत्पादनांमध्ये गुंतवावे लागेल, मंत्री म्हणाले.
व्यापारिक संबंध वाढविण्यासाठीही भारताला इतर देशांशी संपर्क साधावा लागेल पण, तो आपल्या स्वत: च्या स्पर्धात्मकतेच्या बळावर. जर इतर देशांना 130 कोटींच्या भारतीय बाजारपेठेत प्रवेश हवा असेल तर, त्यांना आपल्या बाजारपेठेत भारतीयांना बरोबरीने प्रवेश द्यावा लागेल, असे पीयुष गोयल म्हणाले.
पंतप्रधान नरेंद्र मोदी यांच्या मजबूत आणि निर्णायक नेतृत्वाचे कौतुक करताना गोयल म्हणाले, आरसीईपी करारावर  भारताने स्वाक्षरी केली नाही, कारण यात भारताच्या समस्यांचे निराकरण करण्यात आले नव्हते. ते म्हणाले भारत, जपान आणि ऑस्ट्रेलिया यांचा नियम-आधारीत व्यापारावर विश्वास आहे.
वाणिज्य आणि उद्योग मंत्रालयासमवेत आयआयएफटीच्या भागीदारीविषयी बोलताना गोयल म्हणाले, आयआयएफटीच्या विद्यार्थ्यांनी निर्यातीसाठी नव-नवीन उत्पादने शोधावी. संशोधन, विश्लेषण आणि माहिती संकलन यावर विद्यार्थ्यांनी भर द्यावा जेणेकरुन सरकारला जगातील सर्वोत्तम पद्धतींची माहिती होईल आणि भारताच्या नागरिकांच्या उज्ज्वल भवितव्यासाठी अधिक चांगले काम करता येईल. ते म्हणाले, व्यापार धोरण वादविवाद, चर्चा, आढावा, फेररचनेसाठी विद्यार्थ्यांसमोर आहे. मला खात्री आहे, तुम्ही भारतीय व्यापार धोरणाच्या भवितव्यावर आणि कोविड संक्रमणातून आपण कसे बाहरे पडू यावर चर्चा कराल, असे मंत्री म्हणाले.
भारताविषयी बोलताना श्री गोयल म्हणाले की अलीकडेच भारतीय निर्यातीत वाढ होताना दिसत आहे. सप्टेंबरच्या पहिल्या आठवड्यात गेल्या वर्षीच्या याच कालावधीच्या तुलनेत 13% अधिक निर्यात झाली आहे, कोविड परिस्थिती आणि टाळेबंदीतही निर्यात चांगली झाली आहे. आता व्यापारी निर्यातीत देखील भरभराट होईल हे पाहणे आवश्यक आहे.
भारतीय उद्योगांचे परिश्रम आणि कष्टाची प्रशंसा करताना गोयल म्हणाले, फक्त 5 महिन्याच्या काळात शून्यातून भारत पीपीई आणि मास्क उत्पादनात स्वावलंबी बनला आहे. ते म्हणाले की, या उत्पादनांमध्ये भारत केवळ स्वावलंबी झाला नाही, तर त्यांची मोठ्या प्रमाणात निर्यात करीत आहे.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130